3.1 ประวัติความเป็นมา และการเปลี่ยนแปลงที่สำคัญ

  บริษัท อั่งเปา แอสเสท จำกัด (มหาชน) (“บริษัทฯ”) (เดิมชื่อ บริษัท ไทยเกรียง กรุ๊ป จำกัด
  (มหาชน)) จดทะเบียนเป็นบริษัทจำกัด เมื่อวันที่ 19 สิงหาคม 2503
  เพื่อดำเนินธุรกิจเกี่ยวกับสิ่งทอ โดยเมื่อวันที่ 10 สิงหาคม 2535 หุ้นสามัญของบริษัทฯ
  ได้เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”)
  และได้แปรสภาพเป็นบริษัทมหาชนในปี 2537

  เนื่องจากผลขาดทุนในช่วงปี 2536-2540 ส่งผลทำให้ในปี 2541 บริษัทฯ
  ได้รับแจ้งจากตลาดหลักทรัพย์ฯ
  เรื่องการเข้าเกณฑ์อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์ฯ
  และตลาดหลักทรัพย์ฯ มีคำสั่งเปลี่ยนหมวดการซื้อขายหุ้นสามัญของบริษัทฯ จากหมวดสิ่งทอ
  เป็นหมวดบริษัทจดทะเบียนที่อยู่ระหว่างแก้ไขดำเนินการ (REHABCO) ต่อมาบริษัทฯ
  ได้ดำเนินการแก้ไขตามแผนการแก้ไขให้พ้นเหตุเพิกถอนดังกล่าว ตลาดหลักทรัพย์ฯ
  จึงอนุมัติให้หุ้นสามัญของบริษัทฯ เปิดทำการซื้อขายในหมวด REHABCO อีกครั้งในเดือนเมษายน
  2546

จากการเปิดการค้าเสรี รวมถึงการยกเลิกระบบการจัดสรรโควต้าสิ่งทอในต้นปี 2548 ทำให้ภาวะ
การแข่งขันในตลาดการค้ารุนแรงอย่างมากทั้งในประเทศและต่างประเทศ
ส่งผลให้ราคาขายของสินค้าสิ่งทอลดลงและทำให้บริษัทฯ ต้องประสบกับภาวะขาดทุน
และมีปัญหาขาดสภาพคล่องทางการเงิน ตลาดหลักทรัพย์ฯ จึงสั่งห้ามซื้อขายหุ้นของบริษัทฯ
จนกว่าจะพ้นเหตุเพิกถอนและย้ายกลับหมวดปกติ และเมื่อเดือนกรกฎาคม 2549 ตลาดหลักทรัพย์ฯ
ได้ยกเลิกหมวด REHABCO และย้ายบริษัทฯ
ไปอยู่ในกลุ่มบริษัทจดทะเบียนที่แก้ไขการดำเนินงานไม่ได้ตามกำหนด (Non-Performing Group)

จากการที่บริษัทฯ ได้ยุติการประกอบธุรกิจด้านสิ่งทอ ในปี 2549
โดยหยุดการผลิตในส่วนโรงปั่นด้ายและโรงทอในเดือนกุมภาพันธ์ 2549
และหยุดการผลิตในส่วนของแผนกการ์เม้นท์ทั้งหมดในเดือนมิถุนายน 2549 เมื่อวันที่ 22 ธันวาคม
2549 ตลาดหลักทรัพย์ฯ
ได้แจ้งเพิ่มเหตุเข้าข่ายอาจถูกเพิกถอนจากการเป็นหลักทรัพย์จดทะเบียนอีกเหตุหนึ่ง เนื่องด้วย
บริษัทฯมีการหยุดประกอบกิจการเกือบทั้งหมด และสินทรัพย์ที่ใช้ในดำเนินงานของบริษัทฯ
ได้ลดลงอย่างมีนัยสำคัญ

ภายหลังจากการหยุดกิจการสิ่งทอ บริษัทฯมีโครงการที่จะดำเนินธุรกิจใหม่ คือ
ธุรกิจพัฒนาอสังหาริมทรัพย์ โดยในปี 2551 บริษัทฯพยายามปรับปรุงโครงสร้างหนี้กับสถาบันการเงิน
2 แห่ง
และในที่สุดก็ประสบความสำเร็จในการปรับโครงสร้างหนี้และมีกำไรจากการปรับโครงสร้างหนี้
บริษัทฯจึงได้เริ่มประกอบธุรกิจด้านอสังหาริมทรัพย์
โดยการเป็นนายหน้าขายห้องชุดและมีรายได้จากธุรกิจนายหน้าซื้อขายคอนโดมิเนียม ปี 2552
บริษัทได้ประกอบธุรกิจอสังหาริมทรัพย์อย่างจริงจังโดยเข้าไปลงทุนซื้อห้องชุดคอนโดมิเนียม
และที่ดินพร้อมสิ่งปลูกสร้างเพื่อขาย โดยบริษัทฯเข้าซื้อทรัพย์สินจาก บริษัท ณุศาศิริ แกรนด์ จำกัด (
มหาชน ) และ บริษัท เคเอ็มพี พร็อพเพอร์ตี้ จำกัด จากกลุ่ม ณุศาศิริ
เป็นทรัพย์สินโครงการอสังหาริมทรัพย์รวม 5 โครงการ ในมูลค่ารวมไม่เกิน 2,490.00 ล้านบาท
เพื่อเป็นทรัพย์สินในการดำเนินธุรกิจ และดำเนินการบริหารต่อ
โดยบริษัทฯได้เป็นเจ้าของเครื่องหมายการค้า “ณุศาศิริ”
ซึ่งเป็นแบรนด์เดิมที่มีชื่อเสียงในกลุ่มลูกค้าระดับบนอยู่แล้ว และบริษัทฯ ยังได้รับสิทธิ
ให้ใช้เครื่องหมายบริการ “บ้านกฤษณา” ในโครงการบ้านกฤษณา-พระราม 5
ซึ่งเป็นแบรนด์ที่เป็นที่รู้จักพอสมควร สินทรัพย์ที่ซื้อมา ตามมติที่ประชุมผู้ถือหุ้นของบริษัทฯ
เมื่อเดือนกรกฎาคม 2552 เพื่อเป็นทรัพย์สินในการดำเนินธุรกิจและทำให้บริษัทฯ
มีผลประกอบการกำไร
เพื่อแก้ไขเหตุแห่งการถูกเพิกถอนหลักทรัพย์ออกจากการเป็นบริษัทจดทะเบียนในตลาดหลักทรัพย์ฯ
สินทรัพย์ที่ซื้อมาประกอบด้วย

1) พื้นที่ส่วนพลาซ่าของอาคารชุด โครงการณุศาศิริ แกรนด์ คอนโด (สุขุมวิท -เอกมัย)

2) ที่ดินพร้อมสิ่งปลูกสร้างของโครงการณุศาศิริ สาทร - วงแหวน

3) ที่ดินพร้อมสิ่งปลูกสร้างของ โครงการณุศาศิริ สาทร - ปิ่นเกล้า

4) ที่ดินพร้อมสิ่งปลูกสร้างของโครงการณุศาศิริ พระราม 2 และ

5) โครงการบ้านกฤษณา พระราม 5 – กาญจนาภิเษก

โดยชำระเป็นเงินสดไม่เกิน 1,500 ล้านบาทและชำระเป็นหุ้นเพิ่มทุนให้กลุ่มณุศาศิริไม่เกิน 3,304.
38 ล้านหุ้น ในราคาหุ้นละ 0.35 บาท คิดเป็นมูลค่าไม่เกิน 1,156.53 ล้านบาท
และเปลี่ยนชื่อเป็น บริษัท อั่งเปา แอสเสท จำกัด (มหาชน) ต่อมาในปี 2553
ได้เปิดตัวโครงการในนามบริษัทฯอีก 2 โครงการ ได้แก่

1)  โครงการคอนโดมิเนียม Up Ekamai ถนนเอกมัย

2)  โครงการคอนโดมิเนียม Parc Exo ถนนเกษตร-นวมินทร์

ภายหลังการซื้อทรัพย์สินจากกลุ่มณุศาศิริ ข้างต้น ได้มีการเปลี่ยนแปลงโครงสร้างผู้ถือหุ้น
โดยกลุ่มณุศาศิริ โดย บมจ.ณุศาศิริแกรนด์ และ บจก.เค เอ็ม พี.พร็อพเพอร์ตี้
เป็นผู้ถือหุ้นใหญ่ของบริษัทฯ

ในปี 2554 มีการเปลี่ยนแปลงที่สำคัญดังนี้

1)  มีการจัดสรรหุ้นเพิ่มเติมให้กับบุคคลในวงจำกัด เนื่องจากบริษัทฯ
    จะมีการขยายงานตามแผนงานที่กำหนดไว้
    จึงได้ขออนุมัติจากที่ประชุมผู้ถือหุ้นในการจัดสรรหุ้นให้กับบุคคลในวงจำกัดที่มีศักยภาพด้านเงินทุน
    ประสบการณ์และความเชี่ยวชาญ จำนวนไม่เกิน 1,200,000,000 หุ้น
    โดยบุคคลดังกล่าวต้องเป็นบุคคลที่ไม่มีความเกี่ยวโยงกับบริษัทฯ
    โดยจำหน่ายในราคาไม่ต่ำกว่าร้อยละ 90 ของราคาตลาดหุ้นของบริษัทฯ
    และให้คำนวณจากราคาปิดย้อนหลังเป็นระยะเวลาไม่น้อยกว่า 7 วันทำการติดต่อกัน แต่ไม่เกิน
    15 วันทำการติดต่อกันก่อนวันเสนอขาย และให้เสนอขายในราคาไม่ต่ำกว่า 0.38 บาท (
    มูลค่าตามบัญชี ณ 30 มิถุนายน 2554 ) โดยในปี 2554 ได้จำหน่ายหุ้นเพิ่มทุนไปแล้วจำนวน
    500,000,000 ล้านหุ้น ในราคาหุ้นละ 0.40 บาท
    รวมได้รับชำระเงินค่าออกหุ้นเพิ่มทุนทั้งสิ้นเป็นเงิน 200,000,000 บาท ส่วนที่เหลืออีก
    700,000,000 ล้านหุ้นจะนำออกจำหน่ายต่อไปหากบริษัทฯต้องการเงินทุนเพิ่มเติม

2)  การเข้าซื้อที่ดินจากบุคคลที่เกี่ยวโยงกัน จาก บจก.เคเอ็น เรียล เอสเตท
    เนื่องจากเป็นการขยายการลงทุนเพื่อรองรับการเจริญเติบโตของบริษัทฯ โดยได้เข้าซื้อที่ดิน
    10-1-91.60 ไร่ ในราคา 280.00 ล้านบาท ตั้งอยู่ซอยไสวสุวรรณ ถนนกรุงเทพ-นนทบุรี
    แขวงบางซื่อ เขตบางซื่อ กรุงเทพฯ เพื่อนำมาพัฒนาเป็น Condominium Low-Rise
    เนื่องจาก เมื่อศึกษาความเป็นไปได้ในการดำเนินการ พบว่ามีผลตอบแทนที่น่าพอใจ
    และต้นทุนในการได้มาซึ่งที่ดินก็มีความเหมาะสมซึ่งเป็นราคาที่ไม่สูงกว่าราคาประเมินของผู้ประเมินอิสระจำนวน
    2 ราย

3)  การเข้าซื้อที่ดินและสิ่งปลูกสร้างโครงการบ้านกฤษณา สุวินทวงศ์ จาก บจก.วีรวรรณ แอสเสท
    ซึ่งเป็นบุคคลเกี่ยวโยงกัน โดยบริษัทฯ จะเข้าซื้อที่ดินและสิ่งปลูกสร้าง
    โครงการบ้านกฤษณาสุวินทวงศ์จำนวน 686 แปลง ( แปลงจำหน่าย 677 แปลง
    และแปลงสาธารณูปโภคจำนวน 9 แปลง ) คิดเป็นพื้นที่รวม 96-0-43.60 ไร่ ในราคา
    240.00 ล้านบาท ตั้งอยู่บนถนนสุวินทวงศ์ แขวงโคกแฝด เขตหนองจอก กรุงเทพฯ
    โดยจะพัฒนาเป็นหมู่บ้านประกอบด้วย ทาวน์เฮ้าส์ บ้านเดี่ยวและ อาคารพาณิชย์
    เพื่อขายให้แก่บุคคลที่มีความสนใจโดยทั่วไป
    เนื่องจากโครงการดังกล่าวมีความเป็นไปได้ในการลงทุนสูง มีผลตอบแทนที่ดี
    อีกทั้งต้นทุนในการได้มาซึ่งโครงการและสิ่งปลูกสร้างก็เป็นราคาที่ไม่สูงกว่าราคาประเมินของผู้ประเมินอิสระจำนวน
    2 ราย

4)  มีการเปลี่ยนแปลงโครงสร้างผู้ถือหุ้นจาก บมจ.ณุศาศิริแกรนด์ และ บจก.เค เอ็ม พี
    พร็อพเพอร์ตี้

  มาเป็นบุคคล คือ นายวิษณุ เทพเจริญ นางศิริญา เทพเจริญ และนายศิวะ เทพเจริญ

3.2 ภาพรวมการประกอบธุรกิจของกลุ่มบริษัท

หลังจากที่บริษัทฯหยุดกิจการทางด้านสิ่งทอ
และเปลี่ยนโครงสร้างการดำเนินธุรกิจมาเป็นประเภทอสังหาริมทรัพย์ เมื่อปี 2551 บริษัทฯ
มีรายได้ตั้งแต่ปี 2552 ดังนี้

  -------------------------- ------------- -------- ------------- --------- -------------- ---------
  ประเภทรายได้                31 ธันวาคม              31 ธันวาคม               31 ธันวาคม 2552 
                             2554                   2553                                   

                             จำนวนเงิน      ร้อยละ    จำนวนเงิน      ร้อยละ     จำนวนเงิน       ร้อยละ

  การขายที่ดินและบ้านพร้อมที่ดิน     750,936,494   95.25%   360,966,000   57.00%                   

  การขายคอนโด                                       236,926,000   37.41%    28,400,000.-   89.08%

  การรับจ้างก่อสร้าง             4,897,082     0.63%    13,036,000    2.06%                    

  การให้เช่าและบริการที่เกี่ยวข้อง   23,838,082    3.02%    20,309,000    3.21%                    

  รายได้อื่นๆ                   8,688,904     1.10%    2,056,000     0.32%     3,479,915.-    10.92%

  รายได้รวม                   788,360,563   100%     633,293,000   100.00%   29,879,915.-   100.00%
  -------------------------- ------------- -------- ------------- --------- -------------- ---------

3.3 เป้าหมายในการดำเนินธุรกิจ

  บริษัทฯ
  ตั้งเป้าหมายในการดำเนินธุรกิจในการที่จะเป็นหนึ่งในผู้นำธุรกิจด้านอสังหาริมทรัพย์ครบวงจร

ได้แก่ การซื้อขาย การเป็นนายหน้า การพัฒนาโครงการเต็มรูปแบบ
เพื่อสร้างมูลค่าเพิ่มให้แก่ผู้ถือหุ้นและสร้างความยั่งยืนในระยะยาว